
Da li je zabranjeno isticati se zauzimajući počasna mjesta na sijelu ?


* 
* 
* 
* 
* 
* 
* 
* 
* 
* 

 

Da li je zabranjeno isticati se zauzimajući počasna mjesta na sijelu ?
======================================================================

 

Abdullah b. Amr, radijallahu anhu, prenosi da je Resulullah, sallallahu alejhi ve sellem, jednom prilikom upozorio: “Nemojte nipošto sjedati na počasna mjesta!”


Propisi u vezi s poglavljem :


Prvo, El-Hejsemi i El-Munavi tvrde da se izraz el-meharib (množina riječi mihrab), spomenut u hadisu, ovdje odnosi na pročelje.


Drugo, čovjek ne smije nastojati da zauzme počasno mjesto, pogotovo se ovo odnosi na učenjake i stjecatelje znanja.


Treće, Es-Sujuti, u djelu I ‘lamul-erib, dokazuje ovim hadisom da je mihrab novotarija, ne znajući da izraz el-meharib ne označava mihrab, kako to tvrde jezikoznalci i muhadisi. El-Munavi sc osvrnuo na Es-Sujutijev zaključak, pa je u djelu Fejdul-Kadir, 1/144, zapisao sljedeće: “Es-Sujuti je navedeni hadis uzeo kao dokaz da je zabranjeno praviti mihrabe u džamijama i u njima klanjati. Usto je rekao: ‘Narodu je nepoznato da je mihrab novotarija, te misli da je mihrab postojao u doba Vjerovjesnika, sallallahu alejhi vc sellem, a tačno je da se pojavio tek u drugom hidžretskom stoljeću.’ Dakle, imam Es-Sujuti razumio je da se ovaj hadis odnosi na mihrab, ali to nije tačno jer je imam Ibnul-Esir ukazao da se ovaj hadis odnosi na počasna mjesta i pročelja. U tome ga je slijedilo mnoštvo učenjaka, a dode hafiz El-Hejsemi i drugi autoriteti nisu naveli da je bilo koji učenjak odbio ovo Ibnul-Esirovo tumačenje.” Pa ipak, ako je Es-Sujuti pogriješio u razumijevanju navedenog hadisa, u pravu je da je mihrab novotarija. Preneseno je u pouzdanim predanjima da ispravni prethodnici nisu odobravali postojanje mihraba, ni obavljanje namaza u njemu, jer je to oponašanje sljedbenika Knjige. Abdullah b. Mesud rekao je: “Oltar je u crkvama! Ne oponašajte sljedbenike Knjige!”  I ko god je upućen u izjave ispravnih prethodnika tvrdi da je mihrab novotarija. A Allah najbolje zna.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


